شەفەق نیوز/ ئومێد خۆشناو پارێزگار هەوڵیر، ئمڕوو چوارشەممە، بڕیار بەسیان کافیتریایگ دا، سروودیگ ئەرا حزب بەعس قەیەغەکریاگ خستیەسە کار، و خاوەنەگەی دەسگیر کریا.
نۊسینگەی راگەیانن پارێزگاگە لە بەیاننامەیگ رەسیە ئاژانس شەفەق نیوز وت: دۊیای بڵاوبۊن پارچە ڤیدیۆییگ لەبان شۆسیال میدیا،  وەشیوەیگ ئاشکرا نشان دەێد ک لەناو کافیتریای (پرمي جیانو) لە هەولێر گورانی سروودیگ ئەرا رژیم بەعس کار کەێد، پارێزگار بڕیار بەسیان کافیتریاگە و دەسگیرکردن خاوەنی دا.
بەیاننامەگە وتیش: دڵنیای هاووڵاتیەییلە لە سنوور پارێزگامان کەینن ک ئەوانەگ ئی کارەیلە کەن ک دۊرە لە گشت بنەمایل نیشتمانی و نەتەوەیی و پیرووزی خۊین شەهیدەیل و خەبات گەلمان، و خوازن لە هاووڵاتییەلە تەنگەو بکەن  وەهەر شیوەیگ ئەوە لەلیان قەبووڵ نێکەیمن و کەفنە وەر سزای یاسایی.
ڤیدیۆی 1
